Rusopirkko

Rusopirkko (Coccidula rufa) on leppäpirkkojen (Coccinellidae) heimoon kuuluva kovakuoriaislaji. Rusopirkko on kooltaan 2,5–3,5 mm ja ruumiinrakenteeltaan pitkänomainen. Pohjaväriltään se on punertava. Nuoret yksilöt ovat pohjaväriltään vaaleampia kuin aikuiset. Rusopirkon peitinsiipien etuosan tumman laikun laajuus ja tummuus vaihtelevat. Laji elää aluskasvillisuudessa rantaniityillä, kesantopelloilla, joutomailla ja tienpientareilla. Rusopirkko talvehtii karikkeessa. Rusopirkko muistuttaa ulkonäöltään hieman kookkaampaa sukulaistaan rytipirkkoa (Coccidula scutellata). Toisena erottavana tekijänä on rytipirkon peitinsiipien keskikohdassa olevat tummat laikut, jotka puuttuvat rusopirkolta.

Rusopirkko on Suomessa vakiintunut ja yleinen laji koko maassa. Suomessa se on luokiteltu elinvoimaiseksi lajiksi. Lajia esiintyy pääasiassa Euroopan alueella.Global Biodiversity Information Facility (GBIF): Coccidula rufa 

vasen|pienoiskuva|Rusopirkon toukka.

 Lähteet 

 Aiheesta muualla 
Laji.fi: Rusopirkko (Coccidula rufa)
iNaturalist: Rusopirkko (Coccidula rufa)
Naturespot.org: Coccidula rufa 
Coleoptera.org: Coccidula rufa 

Luokka:Leppäpirkot